72. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.11535 της 21/30 Δεκ. 1978 (ΦΕΚ Β΄ 1150) Περί διαδικασίας βεβαιώσεως της εισφοράς του Νόμ. 816/1978, που αναλογεί στο ποσό της Βουλευτικής αποζημιώσεως. Κυρώθηκε και έχει ισχύ νόμου από την έκδοσή της από την παρ. 1 άρθρου πέμπτου Νόμ. 979/1979 ΦΕΚ Α΄ 234, κατωτ. αριθ. 78. Έχοντας υπόψη: 1.Τις διατάξεις του άρθρ. 5 του Ζ΄ Ψηφίσματος (ΦΕΚ 23/1975 τ.Α΄) «περί καταργήσεως των εις τους Βουλευτάς αναγνωριζομένων ατελειών και ρυθμίσεως θεμάτων αναφερομένων εις τα μέλη του Υπουργικού Συμβουλίου και τους Βουλευτάς». 2.Τις διατάξεις της παρ. 2 του άρθρ. 3 του Νόμ. 565/1977 «περί καθορισμού της χορηγίας του Προέδρου της Δημοκρατίας». 3.Τις διατάξεις των άρθρ. 1 έως 5 του Νόμ. 816/1978 «περί επιβολής εισφοράς διά την αντιμετώπισιν των εκτάκτων δαπανών εκ των σεισμών εις τον Νομόν Θεσσαλονίκης, την επαρχίαν Βισαλτίας του νομού Σερρών και την επαρχίαν Κιλκίς του Νομού Κιλκίς», αποφασίζουμε: 1.Το ποσό της εισφοράς βεβαιώνεται στο Δημόσιο Ταμείο Γενικών Εσόδων Αθηνών, με χρηματικό κατάλογο, ο οποίος συντάσσεται από την Υπηρεσία του Ειδικού Λογιστηρίου της Βουλής, σύμφωνα με τις διατάξεις του άρθρ. 33 του Β.Δ. 757/1969 «περί της διαρθρώσεως των Δημοσίων Ταμείων, των καθηκόντων του Προσωπικού αυτών, του λογιστικού συστήματος των Δημοσίων Ταμείων, των τηρουμένων υπ’ αυτών λογιστικών και διαχειριστικών βιβλίων και του τρόπου τηρήσεως αυτών, της λειτουργίας εν γένει των Δημοσίων Ταμείων και της ευθύνης των Ταμιακών υπολόγων και των Ταμιακών εν γένει υπαλλήλων». 2.Νόμιμο τίτλο βεβαιώσεως της εισφοράς αποτελεί η οριστική εκκαθάριση του φόρου εισοδήματος που οφείλεται στο ποσό της Βουλευτικής αποζημιώσεως που καταβλήθηκε στους δικαιούχους κατά την περίοδο από 1.1 έως 31.12.1977. 3.Για τον υπολογισμό της εισφοράς εκδίδεται από την Υπηρεσία του Ειδικού Λογιστηρίου της Βουλής εκκαθαριστικό σημείωμα, το οποίο υπογράφεται από τον Προϊστάμενο της Υπηρεσίας αυτής. Αντίγραφο του σημειώματος τούτου αποστέλλεται επί αποδείξει στον υπόχρεο. (Αντί για τη σελ. 194,425(α) Σελ. 194,425(β) Τεύχος ΙΒ-6-3 Σελ.99 Φόρος Εισοδήματος Φυσικών και Νομικών προσώπων 27.Β.ε.71-72 4.Τα ανωτέρω εφαρμόζονται ανάλογα και για τη βεβαίωση του ποσού της εισφοράς που προκύπτει στο φόρο που αναλογεί στα ποσά της χορηγίας του Προέδρου της Δημοκρατίας ή των συντάξεων που καταβάλλονται σε όσους διατέλεσαν Πρόεδροι Δημοκρατίας. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. 